Document ID: /roh_data/filtered/fineweb-2-filterrobots_roh.jsonl.gz/11855

Sco quai che Hans Christian Bernet, il directur da las Pendicularas da Spleia Tambo SA ha ditg envers RTR, possia l'entir territori da skis puspè vegnir avert ils 25 da december. Oz ed er damaun vegnia anc lavurà cun tutta forza per lura porscher als giasts bunas pistas.
Deplorablamain na saja dentant betg pussaivel dad avrir la pista da la staziun a mez fin a la staziun da val. Prest che las temperaturas sajan fraidas avunda vegnian ils chanuns da naiv lura en acziun per era pudair ennevar questa part da las pistas.
RTR actualitad 12:00